«Հայ մայրերի» մեծ ու համերաշխ ընտանիքի մի մասն է վաղուց կազմում նաև գեղեցկուհի Լուսինե Թովմասյանը։ Նրա բնորոշմամբ՝ ուժեղ կինն իր համար առաջին հերթին ասոցացվում է հենց Նարինեի հետ. «Յուրաքանչյուր մարդ իր կյանքում պետք է այս ուժը և բարեխղճությունը գտնի, ինչպես, օրինակ, Նարինեն, երբ ունենում ես խնդիր ու դրանից այնպես է դուրս գալիս, որ մոտավորապես 270 ընտանիքի այսօր կարողանում ես սատարել ու նրանց կողքին լինել։ Ուժը հենց սա է։ Տարիներ շարունակ ցանկացած հարցում թե՛ ես, թե՛ քույրս Նարինեի կողքին ենք, և ամեն անգամ, երբ գալա ընթրիքին լսում ենք, թե մեկ տարվա ընթացքում քանի երեխայի է օգնություն տրամադրվել, ու դեռ քանիսը ունեն դրա կարիքը, հասկանում ենք, որ դեռ շատ անելիքներ ունենք մենք բոլորս»։